作者：方千里
词牌/韵律：瑞龙吟

paragraphs: 楼前路。
愁对万点风花，数行烟树。
依依斜日红收，暮山翠接，平芜尽处。
小留伫。
还是画栏凭暖，半扃朱户。
帘栊尽日无人，消凝怅望，时时自语。
堪恨行云难系，赋情杨柳，徘徊犹舞。
追想向来欢娱，怀抱非故。
题红寄绿，魂断江南句。
何时见、轻衫雾唾，芳茵莲步。
燕子西飞去。
为人试道，相思闷绪。
空有肠千缕。
清泪满，斑斑多于春雨。
忍看鬓发，密堆飞絮。